บริษัท การบินไทย จำกัด (มหาชน) เสร็จสิ้นภารกิจการ รับคนไทยที่ตกค้างจากประเทศนิวซีแลนด์และออสเตรเลีย กลับประเทศไทยด้วยเที่ยวบินพิเศษเป็นไปด้วยดี
บริษัท การบินไทย จำกัด (มหาชน) เสร็จสิ้นภารกิจการ รับคนไทยที่ตกค้างจากประเทศนิวซีแลนด์และออสเตรเลีย กลับประเทศไทยด้วยเที่ยวบินพิเศษเป็นไปด้วยดีนาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) เปิดเผยว่า แม้ว่าบริษัทฯ ได้หยุดทำการบินเป็นการชั่วคราว แต่ก็ได้ให้ความร่วมมือกับกระทรวงการต่างประเทศของไทย สถานเอกอัครราชทูตออสเตรเลีย ประจำประเทศไทย และสถานเอกอัครราชทูตนิวซีแลนด์ ประจำประเทศไทย จัดเที่ยวบินพิเศษเช่าเหมาลำ ระหว่างวันที่ 25 - 27 เมษายน 2563 ในเส้นทางไป-กลับ กรุงเทพฯ - ซิดนีย์ และ กรุงเทพฯ - โอ๊คแลนด์ เพื่อรับผู้โดยสารชาวไทยที่ตกค้างในประเทศออสเตรเลียและนิวซีแลนด์ รวมทั้งส่งชาวต่างประเทศที่ตกค้างในประเทศไทยจากมาตรการป้องกันการแพร่ระบาดของโรคโควิด-19 บริษัท การบินไทย จำกัด (มหาชน) โดยก่อนหน้านี้ ได้รับผู้โดยสารคนไทยจำนวน 207 คนกลับจากออสเตรเลียถึงประเทศไทยแล้วล่าสุดเมื่อวันที่ 27 เมษายนที่ผ่านมา บริษัท การบินไทย จำกัด (มหาชน) ให้ความร่วมมือกับกระทรวงการต่างประเทศของไทย และสถานเอกอัครราชทูต ณ กรุงเวลลิงตัน ประเทศนิวซีแลนด์ จัดเที่ยวบินพิเศษเช่าเหมาลำเที่ยวบินที่ ทีจี 492 เส้นทางโอ๊คแลนด์- กรุงเทพฯ เพื่อรับผู้โดยสารชาวไทยที่ตกค้างในประเทศนิวซีแลนด์ จำนวน 168 คน กลับถึงประเทศไทยแล้วการบินไทยได้ออกแบบกระบวนการทำงานในการให้บริการผู้โดยสาร ด้วยการทำ Physical Distancing เริ่มตั้งแต่ขั้นตอน Check-in การตรวจรับบัตรโดยสาร การกำหนดที่นั่งบนเครื่องบินให้มีระยะห่าง รวมทั้งการบริการอาหารบนเครื่องบินในรูปแบบอาหารกล่อง เพื่อลดการสัมผัสระหว่างบุคคล ไปจนถึงขั้นตอน Disembarking แบบเว้นระยะห่างเพื่อหลีกเลี่ยงความแออัด ขณะนำผู้โดยสารลงจากเครื่องบิน พร้อมกันนี้ บริษัทฯ ได้เน้นย้ำให้พนักงานต้อนรับบนเครื่องบินปฏิบัติตามมาตรการความปลอดภัยอย่างเคร่งครัดขณะปฏิบัติหน้าที่บนเที่ยวบิน